Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Александра Божиновска со службена легитимација број 28-0011 и Арифе Адеми со службена легитимација 28-0013, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје– Служба за права и услуги на подрачје на Општините Центар и Аеродром, со седиште на Ул. Св. Климент Охридски 15 Скопје, застапуван од ВД Директорот Хамза Амети и со Записник ИП1 16-145 од 12.11.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/21, 294/21 , 99/22, 236/22 и 65/23) го донесе следното:

**Р Е Ш Е Н И Е**

Се ОПОМЕНУВА ВД Директорот Хамза Амети - одговорно лице на ЈУ Меѓуопштински центар за социјална работа Скопје, да постапи во целост по определените инспекциски мерки под точка 1 и 3 од решението ИП1 бр. 16-145 од 12.04.2024 година и да ги отстранат следните неправилности и недостатоци утврдени при вршење на КОНТРОЛНИОТ инспекциски надзор:

1. Центарот во предметите на корисниците на правото на гарантирана минимална помош да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита за решенијата со број на корисниците: Н. С. со решение бр.1302-уп1-459/24/3 од 20.06.2024 година, С.С.со решение уп1 1301-1255/24/1 од 16.05.2024 година, С. А. со решение 3747-уп1-807/24/1 од 13.06.2024 година, Џ. А. со решение уп1 1301-961/24/1 од 20.06.2024 година, Љ.Т. со решение уп1 1301-630/22/24 од 07.06.2024 година и М. С. со решение 3447-уп1-536/24/1 од 14.06.2024 година , согласно член 301 и 305 од Законот,

**Рокот за извршување на изречената инспекциска мерка, изнесува 60 дена од денот на добивање на решението.**

**2.** Центарот во предметите на корисниците на правото на гарантирана минимална помош и правото на социјална сигурност за старите лица по службена должност повремено, а најмалку еднаш годишно, да го преиспитува постоењето на фактите и условите за користење на овие права и доколку утврди дека истите се променети да донесува ново соодветно решение, согласно член 273 од Законот за социјална заштита и член 15 од Законот за социјалната сигурност за старите лица

**Рокот за извршување на изречената инспекциска мерка, изнесува 60 дена од денот на добивање на решението.**

3. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

4. Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 322 и 329 став 1 алинеја 2 од Законот за социјалната заштита, преку инспекторите Александра Божиновска со службена легитимација број 28-0011 и Арифе Адеми со службена легитимација 28-0013, изврши контролен инспекциски надзор над субјектот на инспекциски надзор ЈУ Меѓуопштински Центар за социјална работа на град Скопје– Служба за права и услуги на подрачје на Општините Центар и Аеродром, застапуван од ВД Директорот Хамза Амети, во поглед на спроведувањето и примената на Законот за социјалната заштита, Законот за социјална сигурност за старите лица (,, Службен весник на РСМ,, број 104/2019), подзаконските, општите, поединечните и другите акти донесени врз нивна основа, со цел да се утврди постапувањето на установата по Решение број ИП1 16-145 од 12.04.2024 година, за отстранување на недостатоците и неправилностите констатирани на записник број ИП1 16-145 од 05.04.2024 година, во постапка за остварување и користење на правото на гарантирана минимална помош и социјална сигурност за старите лица.

Инспекторите за социјална заштита по извршен вонреден инспекциски надзор на 04.04.2024 година над субјектот на инспекциски надзор, ЈУ Меѓуопштински Центар за социјална работа на град Скопје– Служба за права и услуги на подрачје на Општините Центар и Аеродром, за отстранување на недостатоците и неправилностите констатирани на записник број ИП1 16-145 од 05.04.2024 година, донесоа решение број ИП1 16-145 од 12.04.2024 година, со кое се определени мерки и рокови за постапување.

Во период од 22.10.2024 до 11.11.2024 година инспекторите извршија контролен инспекциски надзор и притоа е утврдено дека одговорното лице на Установата делумно постапил по определената мерка под тока 1 и 3 од решението ИП1 број 16-145 од 12.04.2024 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон)

Имено, инспекторите при контролниот инспекциски надзор утврдија дека Центарот донел решенија за престанок на правото на гарантирана минимална помош, определил дека корисникот, односно домаќинството не може да го користи правото во наредните 12 месеци, го утврдил периодот и износот на неосновано исплатени средства, не преземал понатамошни дејствија, согласно член 301 и 305 од Законот за социјалната заштита. Во предметите на корисниците на правото на гарантирана минимална помош и правото на социјална сигурност за старите лица по службена должност повремено, а најмалку еднаш годишно, не го преиспитува постоењето на фактите и условите за користење на овие права и доколку утврди дека истите се променети не донесува ново соодветно решение, согласно член 273 од Законот за социјална заштита и член 15 од Законот за социјалната сигурност за старите лица.

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-145 од 20.11.2024 година.

Инспектори за социјална заштита,

Александра Божиновска

Arife Ademi